text: पश्चिम बंगाल की मुख्यमंत्री ममता बनर्जी ने चीफ जस्टिस ऑफ इंडिया दीपक मिश्रा के खिलाफ महाभियोग प्रस्ताव लाने के निर्णय को गलत करार दिया है। उनका कहना है कि जो कांग्रेस कर रही है वह बिलकुल वैसा नहीं करेगी। राज्यसभा में महाभियोग प्रस्ताव के खारिज हो जाने के बाद कांग्रेस सुप्रीम कोर्ट जाने की तैयारी कर रही है। इसपर तृणमूल कांग्रेस की अध्यक्ष का कहना है कि सीजेआई के खिलाफ नोटिस देना कांग्रेस का गलत निर्णय था। वह चाहती थी कि हम उसका समर्थन करें लेकिन हमने ऐसा नहीं कहा।